Audioboo

media type="custom" key="11004588"

Via @http://audioboo.fm/ kan du optage lyd via din mobiltelefon. Til lyden kan du uploade et foto, en titel og din lokation. Der findes på nuværende tidspunkt **apps** til iPhone, Android og Nokia-telefoner. De er alle gratis. Der arbejdes på at integrere flere systemer. Hvis man ikke har en af ovenstående telefoner, kan man dog også tilgå tjenesten via en pc. Udover at optage lyden live, kan man også uploade allerede optagede sekvenser. Der er max. på 3 min. pr. sekvens. Man behøver ikke at registrere sig som bruger, men det giver flere funktioner (og er gratis).

Forslag til brug:
 * Historie: Tag på tur til f.eks. København og lad eleverne præsentere en bygning hver eller i grupper. Lad dem fortælle, hvad de ved om stedet, lad dem tage et billede samt definere lokationen. Når I kommer hjem, har I præsentationer samt lokationer på f.eks. Christian d.4's bygningsværker.
 * Samfundsfag: Lad eleverne fortælle om vigtige bygninger i lokalområdet. Eller hvad med at undersøge støjniveau forskellige steder i kommunen?
 * Kristendom: Lad eleverne fortælle om kommunens kirker.
 * Naturfag: Lad eleverne fortælle om de naturskønne områder i lokalområdet. Eller hvad med at optage f.eks. dyrelyde?
 * Sprogfag: Lad eleverne fortælle om, hvor de dyrker sport eller et valgfrit sted i lokalområdet.

Audioboo på Fremtidslaboratoriet